અય લોકો! બેશક, અલ્લાહે તેની મખ્લુકાતમાંથી મને પસંદ કરી છે અને મને અગાઉ પસંદ કરાએલ ઔરતો ઉપર ફઝીલત આપી છે. બેશક, અલ્લાહે આસીયા બિન્તે મુઝાહીમ (સ.અ.)ને પસંદ કર્યા હતા જ્યારે તેઓ એકાંતમાં અલ્લાહની એવી જગ્યાએ ઈબાદત કરતા હતા કે જ્યાંની ઈબાદત અલ્લાહને પસંદ ન હતી સિવાય કે બળજબરીથી. બેશક, તેણે જનાબે મરીયમ બિન્તે ઈમરાન (સ.અ.) માટે ઈસા (અ.સ.)ની વિલાદતમાં આસાની અને સાનુકુળતા રાખી, આપ(સ.અ.) એ ઝમીનના રણમાં એક સુકા ખજુરના ઝાડને હલાવ્યું પછી તેમાંથી તાઝા ખજુરનો વરસાદ થવા લાગ્યો.